pythainlp/thai-wiki-dataset-v3 huggingface dataset:
เครื่องสังคโลก

เครื่องสังคโลก หมายถึง เครื่องปั้นดินเผาที่ผลิตขึ้นในรูปแบบของภาชนะ เครื่องประกอบสถาปัตยกรรม ตุ๊กตา เช่น ถ้วย ชาม จาน ไหดิน โอ่งน้ำ ขวดดิน กระปุก ป้านน้ำชา ช้อน ตลอดจนตุ๊กตารูปคน รูปสัตว์ เช่น ช้าง รูปยักษ์ รูปเทวดา พระพุทธรูป กระเบื้องมุงหลังคา สิงห์สังคโลก ลูกมะหวด ท่อน้ำ ตุ๊กตาเสียกบาล ตัวหมากรุก ช่อฟ้า บราลี ฯลฯ มีทั้งชนิดเคลือบน้ำยาและไม่เคลือบน้ำยา
==ประวัติ==
เครื่องสังคโลกมีการผลิตมาตั้งแต่สมัยสุโขทัยไปจนถึงสมัยกรุงศรีอยุธยาตอนกลาง โดยมีการพัฒนาทั้งรูปแบบและวิธีการผลิตจนสามารถส่งเป็นสินค้าส่งออกที่สำคัญในช่วงระหว่างพุทธศตวรรษที่ 20–22 การผลิตเครื่องสังคโลกลดลงตั้งแต่พุทธศตวรรษที่ 23 เหตุผลสำคัญประการหนึ่งที่ทำให้ตลาดการค้าสังคโลกเปลี่ยนแปลงคือ การที่จีนหวนกลับมาผลิตเครื่องลายครามน้ำเงิน-ขาว ซึ่งกลายเป็นที่นิยม และการค้าสมัยกรุงศรีอยุธยาเปลี่ยนแปลงไปตามข้อเรียกร้องของชาวตะวันตกที่มีบทบาททางการเมืองในภูมิภาคนี้ เมื่อสุโขทัยอยู่ภายใต้อยุธยา ฝีมือการทำเครื่องปั้นดินเผาก็เสื่อมลงเป็นแค่การปั้นดินหยาบ ๆ เท่านั้น
==แหล่งผลิต==
เครื่องสังคโลกผลิตขึ้นจากเตาในอำเภอเมืองสุโขทัยและอำเภอศรีสัชนาลัย เฉพาะภาชนะขนาดใหญ่ เช่น ไห ได้พบว่า มีแหล่งเตาเผาร่วมสมัยกันอยู่อีก 2 แหล่ง คือ ที่บ้านชีปะขาวหาย อำเภอเมืองพิษณุโลก จังหวัดพิษณุโลก กับที่เตาใกล้วัดพระปรางค์ ตำบลเชิงกลัด อำเภอบางระจัน จังหวัดสิงห์บุรี
==ชื่อ==
คำว่า "สังคโลก" สันนิษฐานว่าคำว่า "สัง" น่าจะเพี้ยนเสียงมาจากคำว่า "ซ้อง" อันเป็นนามราชวงศ์ซึ่งปกครองประเทศจีนระหว่าง พ.ศ. 1503–1819 เหตุด้วยเครื่องเคลือบสีเทาชนิดเดียวกับสังคโลกนั้นเกิดขึ้นในเมืองจีนสมัยของราชวงศ์ซ้องมาก่อน ส่วนคำว่า "โลก" มาจาก คำว่า "โกลก" แปลว่า เตา  เมื่อรวมกับคำว่า ซ้อง แล้ว อาจแปลความได้ว่า "เตาแผ่นดินซ้อง" อีกสมมติฐานหนึ่งเชื่อว่า เพี้ยนเสียงมาจาก คำว่า "สวรรคโลก" เป็นชื่อเรียกของเมืองศรีสัชนาลัย โดยให้เหตุผลประกอบว่าคงเป็นสินค้าส่งออกที่แพร่หลายที่เครื่องถ้วยดังกล่าวผลิตจากเมืองศรีสัชนาลัยหรือเมืองสวรรคโลก
==ประเภท==
ลักษณะเนื้อดินและลวดลาย เนื้อดินเป็นประเภทเนื้อแกร่ง ซึ่งใช้อุณหภูมิในการเผาสูงประมาณ 1150-1280 องศาเซลเชียส ลวดลายที่ปรากฏในถ้วยชามสังคโลกที่พบมากในจาน ชาม คือ รูปปลา กงจักร ดอกไม้ โดยเฉพาะรูปปลานั้นสันนิษฐานว่าเป็นปลากา
ส่วนเทคนิคการตกแต่งทั้งการเคลือบและลวดลายมีดังนี้
เครื่องปั้นดินเผาเนื้อแกร่งไม่เคลือบ ประดับลวดลายด้วยการใช้แม่พิมพ์กดลวดลายประทับ เช่น ลายก้านขด หรือลายเรขาคณิต มีการประดับด้วยวิธีปั้นดินแล้วแปะติดเข้ากับภาชนะก่อนเผา
เครื่องถ้วยสีน้ำตาลเข้ม เป็นการเคลือบสีพื้นเดียว
เครื่องถ้วยเคลือบขาวที่เขียนลวดลายใต้เคลือบน้ำตาลดำ
เครื่องถ้วยเคลือบขาวที่เขียนลวดลายบนเคลือบสีน้ำตาลทอง
เครื่องถ้วยเคลือบสีเขียวไข่กา หรือ เซลาดอน ซึ่งตกแต่งลวดลายด้วยวิธีการขูดและขุดลายในเนื้อดินแล้วเคลือบทับ
== อ้างอิง ==
ประติมากรรมไทย
ศิลปะสุโขทัย
เครื่องเบญจรงค์

เครื่องเบญจรงค์ คือ เครื่องปั้นเคลือบที่เขียนลายโดยวิธีลงยา โดยส่วนที่เรียกว่า เบญจรงค์ เป็นการเขียนลวดลายลงบนงานที่ผลิตด้วยสี 5 สี โดยทั่วไปเป็นสีดำ สีขาว สีเหลือง สีแดง และสีเขียว (หรือสีคราม)
==ประวัติ==
เมื่อสยามได้เริ่มติดต่อเจริญสัมพันธไมตรีกับต่างประเทศในยุคกรุงศรีอยุธยาตอนปลาย ได้รับอิทธิพลในการนำเข้าเครื่องใช้ไม้สอยจากหลากหลายประเทศรวมถึงประเทศจีน ในขณะนั้นสมัยราชวงศ์บ้านพลูหลวงได้มีการสั่งทำเครื่องเบญจรงค์จากจีนมีลักษณะคล้ายกับเครื่องถ้วยเขียนสี วัสดุทำจากเนื้อดินสีขาว น้ำเคลื่อบชั้นดีมันวาวเรียบ ลวดลาย สีสันสดสวย รูปทรงและลวดลายผสมผสานศิลปวัฒนธรรมไทยจีน เป็นที่นิยมอย่างมากในกลุ่มเจ้านายชั้นสูงในสมัยนั้น
จนในสมัยสมเด็จพระนารายณ์มหาราช เครื่องเบญจรงค์ได้รับความนิยมมากขึ้น มีลวดลายที่เป็นเอกลักษณ์ ได้แก่ ลายเทพพนมนรสิงห์ ลายประจ่ายาม ลายก้านขด ลายวิชาเยนทร์ ลายเบญจมาศ เป็นต้น ภายในภาชนะนิยมเคลือบด้วยสีเขียวขุ่น เริ่มมีการเขียนลายสอดเส้นทองเกิดขึ้น หรือที่เรียกว่า ลายน้ำทอง  จนในสมัยกรุงรัตนโกสินทร์ ราชสำนักยังนิยมสั่งผลิตและนำเข้าเครื่องถ้วยต่าง ๆ จากประเทศจีน ช่างหลวงจากสยามเดินทางไปกับเรือสำเภาเพื่อกำกับการวาดลายของช่างจีน ในสมัยพระบาทสมเด็จพระพุทธเลิศหล้านภาลัย เครื่องเบญจรงค์มีเอกลักษณ์โดดเด่นในด้านของลวดลาย ได้แก่ ลายครุฑยุดนาค ซึ่งเป็นพระราชลัญจรในพระบาทสมเด็จพระพุทธเลิศหล้านภาลัย ลายเทพพนม ลายราชสีห์ และเกิดการผูกลวดลายใหม่ ๆ เกิดขึ้นมาก อาทิ ลายนกไม้ ลายก้านต่อดอก ลายกุหลาบน้ำทอง เป็นต้น
นับแค่ในสมัยพระบาทสมเด็จพระจุลจอมเกล้าเจ้าอยู่หัว เครื่องเบญจรงค์ยังคงรูปแบบและลวดลายดังเช่นในอดีต เกิดโรงงานผลิตเครื่องเบญจรงค์ขึ้นมากมายในหลายพื้นที่ของประเทศไทย อาทิ สมุทรสงคราม สมุทรสาคร เพชรบุรี พระนครศรีอยุธยา ชัยนาท พิจิตร ชลบุรี ลำปาง เชียงใหม่ นครปฐม และกรุงเทพมหานคร ปัจจุบัน เครื่องเบญจรงค์ได้รับความนิยมอย่างแพร่หลาย มีการผลิตเพื่อส่งออกไปยังประเทศต่าง ๆ ทั้งยุโรป และเอเชีย
==ลักษณะ==
เครื่องเบญจรงค์ในอดีต ใช้เพียงห้าสี ได้แก่ สีดำ สีขาว สีเหลือง สีแดง และสีเขียว (หรือสีคราม) แต่ในปัจจุบันได้มีการประยุกต์รูปแบบและสีสันให้มีมากกว่าห้าสีหลักนี้มากมาย สีที่ใช้ในอดีตเป็นสีที่เกิดจากการเผาแร่ผสมกับน้ำยาเคลือบ วาดลวดลายลงบนภาชนะก่อนนำไปเข้าเตาเผา จนได้เป็นเครื่องเบญจรงค์ที่สดสวยมันวาว
ลายที่นิยมเขียน ได้แก่ ลายเทพพนม ลายนรสิงห์ ลายก้านขด และลายกระหนก ลายเทพพนมนรสิงห์ ลายประจำยาม ลายบัวเจ็ดสี ลายเบญจมาศ ลายวิชาเยนทร์ ลายพุ่มข้าวบิณฑ์ เป็นต้น ลวดลายในช่วงที่ช่างจีนเขียนอาจดูแปลกตาไปเช่น ลายเทพพนมที่เทวดาแลดูอ้วนและพุงพลุ้ย ด้วยศิลปะปลายพู่กันของช่างจีน ส่วนเอกลักษณ์ของการใช้น้ำทองวาดลวดลายบนเครื่องกระเบื้องซึ่งที่เป็นที่นิยมในช่วงยุคต้นกรุงรัตนโกสินทร์ ซึ่งแสดงถึงความมั่งคั่ง รุ่งเรือง และความสงบของบ้านเมืองในยุคนั้น ลวดลายเครื่องเบญจรงค์ออกแบบโดยช่างหลวง มีสีขาวเป็นพื้นบ้าง สีเบญจรงค์บ้าง และเขียนลวดลายทับสีพื้นอีกชั้นหนึ่ง โดดเด่นด้วยลายน้ำทองซึ่งมีการเผาสีทองในประเทศไทย
เครื่องเบญจรงค์เป็นเครื่องปั้นดินเผาประเภทเซรามิก (Ceramics) ใช้เนื้อดินประเภทพอร์ซเลน (Porcelain ware) มีเนื้อดินที่ใช้เรียกว่า เครื่องขาว ซึ่งเนื้อดินที่ใช้ทำในประเทศไทย มาจาก 3 แหล่ง ได้แก่ ดินระนอง ดินสุราษฎร์ ดินลำปาง ปัจจุบันสีที่ใช้เป็นสีเคมีสำเร็จรูป เรียกว่า สีบนเคลือบ (Over glaze)
== อ้างอิง ==
ประติมากรรมไทย
ชินมหานิทาน

ชินมหานิทาน เป็นคัมภีร์ประเภทตำนานหรือประวัติ เป็นเรื่องราวของพระพุทธเจ้าตั้งแต่อดีตครั้งเสวยพระชาติเป็นพระโพธิสัตว์จนกระทั่งถึงเสด็จดับขันธปรินิพพานและแจกพระบรมสารีริกธาตุเป็นที่สุด  คำว่าชินมหานิทานแยกได้ 3 คำ คำว่า ชิน อ่านว่า ชินะ เป็นพระนามของพระพุทธเจ้า คำว่า มหา แปลว่าใหญ่ พิสดาร คำว่า นิทาน แปลว่า เรื่องประวัติ รวมกันเป็น "ชินมหานิทาน" หมายถึง พุทธประวัติ คือ ประวัติของพระพุทธเจ้า
คัมภีร์นี้เดิมเป็นอักษรขอมภาษาบาลี มีทั้งร้อยแก้วและร้อยกรอง แต่ส่วนมากเป็นร้อยแก้ว จารลงในใบลานตั้งแต่สมัยรัชกาลที่ 1–3 มีอยู่ในหอสมุดแห่งชาติ 9 ฉบับ มีเนื้อเรื่องเหมือนกันทุกฉบับ ไม่ปรากฏนามผู้แต่ง สันนิษฐานว่าแต่งโดยปราชญ์ในสมัยกรุงศรีอยุธยา แต่งขึ้นในช่วงปลายพุทธศตวรรษที่ 20–ต้นพุทธศตวรรษที่ 21 สันนิษฐานว่าแต่งก่อน ตำนานเมืองเชียงแสน เนื่องจากเนื้อความใน ชินมหานิทาน ตอนที่กล่าวถึงการเสด็จออกจากครรภ์มารดาของพระโพธิสัตว์นั้น ผู้แต่งได้เปรียบพระองค์ประดุจดังบุรุษก้าวลงจากบันได และปรากฏเป็นเหมือนมีพระชนม์ 16 พรรษา การเปรียบดังบุรุษนี้ปรากฏใน ตำนานเมืองเชียงแสน ด้วย กรมศิลปากรได้พิมพ์เป็นอักษรไทยโดยแปลเป็นภาษาบาลีก่อน มีนายวิรัตน์ อุนนาทรวรางกูล ถ่ายทอดและมอบให้นักภาษาโบราณ 7 คน แปลเป็นภาษาไทย และได้มอบให้นายสุวัฒน์ โกพลรัตน์ เป็นผู้ตรวจสอบและค้นหาที่มาในภาคภาษามคธพิมพ์คู่กัน
ชินมหานิทาน มีทั้งหมด 85 ตอน แต่ละตอนมีเนื้อหาไม่ยาวมาก เรียงไปตามลำดับตั้งแต่ประสูติกระทั่งปรินิพพาน เชื่อว่าผู้แต่งได้ตรวจสอบเนื้อหาพุทธประวัติจากพระไตรปิฎก เพราะได้ตัดส่วนที่ต่างออกไปจากพระไตรปิฎก คือ ประวัติพระพุทธเจ้าอันไกลโพ้นอย่างที่ปรากฏอยู่ในสัมภารวิบากคงเหลือเพียงประวัติพระพุทธเจ้า 28 พระองค์อย่างที่ปรากฏในพระไตรปิฎก อีกทั้งยังเพิ่มขยาย อธิบาย เนื้อหาสาระธรรม ให้มากขึ้น
==อ้างอิง==
วรรณกรรมศาสนาพุทธ
ศาสนาพุทธในประเทศไทย
วรรณกรรมสมัยกรุงศรีอยุธยา
ตำบลแม่อาย

แม่อาย เป็นตำบลของอำเภอแม่อาย จังหวัดเชียงใหม่ ใน พ.ศ. 2563 ตำบลนี้มีประชากร 10,624 คน
==เขตการปกครอง==
ตำบลนี้แบ่งออกเป็น 13 หมู่บ้าน ดังนี้
===การปกครองส่วนท้องถิ่น===
พื้นที่ตำบลแม่อายอยู่ในความรับผิดชอบขององค์กรปกครองท้องถิ่น 2 แห่ง ได้แก่
เทศบาลตำบลแม่อาย
องค์การบริหารส่วนตำบลดอยลาง
==อ้างอิง==
แม่อาย]
อรรถพร พลบุตร

อรรถพร พลบุตร อดีตที่ปรึกษารัฐมนตรีช่วยว่าการกระทรวงสาธารณสุข (สาธิต ปิตุเตชะ) อดีตสมาชิกสภาผู้แทนราษฎรจังหวัดเพชรบุรีและอดีตสมาชิกสภาผู้แทนราษฎรแบบสัดส่วน สังกัดพรรคประชาธิปัตย์ รวม 2 สมัย
== ประวัติ ==
อรรถพร พลบุตร เกิดเมื่อวันที่ 31 มกราคม พ.ศ. 2502 อาศัยอยู่ที่ตำบลบางแก้ว อำเภอบ้านแหลม จังหวัดเพชรบุรี เขาจบการศึกษาชั้นประถมศึกษา จากโรงเรียนสุวรรณรังสฤษดิ์วิทยาลัย จังหวัดเพชรบุรี ชั้นมัธยมศึกษา จากโรงเรียนเบญจมเทพอุทิศ และปริญญาตรี นิเทศศาสตรบัณฑิต สาขาวิชานิเทศศาสตร์ มหาวิทยาลัยสุโขทัยธรรมาธิราช
== การทำงาน ==
อรรถพร พลบุตร เคยทำงานเป็นบรรณาธิการข่าวภาคดึก สถานีโทรทัศน์กองทัพบกช่อง 5 และเป็นบรรณาธิการข่าวหนังสือพิมพ์ข่าวสด ต่อมางได้เข้าสู่วงการการเมืองโดยการเป็นผู้ช่วย ส.ส. ของ อลงกรณ์ พลบุตร และลงสมัครการเมืองท้องถิ่นในจังหวัดเพชรบุรี เป็นสมาชิกสภาเทศบาลเมืองเพชรบุรี และสมาชิกสภาองค์การบริหารส่วนจังหวัดเพชรบุรี
จากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จึงได้ลงสมัครรับเลือกตั้งสมาชิกสภาผู้แทนราษฎรแบบสัดส่วน สังกัดพรรคประชาธิปัตย์ กลุ่มจังหวัดที่ 7 ลำดับที่ 4 ได้รับเลือกตั้งเป็น ส.ส.สมัยแรก จากนั้นในจึงหันมาลงสมัครแบเขตเลือกตั้งในจังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แทนนายอลงกรณ์ พลบุตร ที่ย้ายไปลงสมัคร ส.ส.แบบบัญชีรายชื่อ และได้รับเลือกตั้งเป็น ส.ส.จังหวัดเพชรบุรีครั้งแรก นับเป็น ส.ส.สมัยที่ 2 ของนายอรรถพร
ในปี 2562 เขาลงสมัครรับเลือกตั้งในจังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง
== เครื่องราชอิสริยาภรณ์ ==
== อ้างอิง ==
บุคคลจากอำเภอบ้านแหลม
นักหนังสือพิมพ์ชาวไทย
บรรณาธิการหนังสือพิมพ์
นักการเมืองไทย
สมาชิกสภาผู้แทนราษฎรจังหวัดเพชรบุรี
สมาชิกสภาผู้แทนราษฎรไทยแบบสัดส่วน
พรรคประชาธิปัตย์
บุคคลจากโรงเรียนเบญจมเทพอุทิศจังหวัดเพชรบุรี
บุคคลจากสาขาวิชานิเทศศาสตร์ มหาวิทยาลัยสุโขทัยธรรมาธิราช
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
บีสต์บัสเตอส์

บีสต์บัสเตอส์ (ビーストバスターズ; Beast Busters) เป็นเกมอาร์เคดแนวเกมยิงที่ไม่ต้องเดินที่เปิดตัวโดยบริษัทเอสเอ็นเคใน ค.ศ. 1989 และพอร์ตสู่ระบบคอมโมดอร์อามิกา รวมถึงอาตาริ เอสที ใน ค.ศ. 1990
== รูปแบบการเล่น ==

ในเกมดังกล่าว ผู้เล่นจะควบคุมหนึ่งในสามทหารอาสาที่ชื่อจอห์นนี จัสติซ, พอล แพทริออต และแซมมี สเตตลี ซึ่งต้องยิงหาทางออกจากเมืองที่ถูกบุกรุกโดยอันเดด เครื่องอาร์เคดดั้งเดิมอนุญาตให้มีผู้เล่นสูงสุดสามคนเล่นเกมพร้อมกัน ส่วนปืนถูกติดตั้งเข้ากับเครื่องและดูเหมือนปืนกล ผู้เล่นสามารถรับพาวเวอร์-อัป ได้หลายครั้งในแต่ละด่านเพื่อช่วยพวกเขาในการต่อสู้ เช่น จรวด, ระเบิดมือ, เกราะ, เฮลธ์แพ็ก และกระสุน
เกมดังกล่าวมีเจ็ดตอนให้ผู้เล่นยิงตลอดรอดฝั่ง ในระหว่างด่าน ผู้เล่นจะได้เห็นคัตซีนที่อธิบายเหตุการณ์การบุกรุกของซอมบีที่ครอบงำเมือง แต่ละด่านมีบอสย่อยและบอสสุดท้ายที่ต้องเอาชนะ ทั้งหมดนั้นมี 2 รูปแบบให้กำจัด เกมดังกล่าวขึ้นชื่อว่ามีบอสที่ไม่ธรรมดา เช่น ซอมบีพังก์ที่กลายพันธุ์เป็นสุนัข หรือรถจี๊ปที่เริ่มมีชีวิตขึ้นมา รวมถึงมีด่านหนึ่งจบลงด้วยกองทหารอาสาที่ต้องช่วยเหลือเจ้าหน้าที่ซีไอเอหญิงจากบอสของด่านนั้น
== การตอบรับ ==
ในประเทศญี่ปุ่น เกมแมชชีนได้ระบุในฉบับวันที่ 15 มกราคม ค.ศ. 1990 ของพวกเขาว่าบีสต์บัสเตอส์เป็นหน่วยอาร์เคดแบบตั้งตรงที่ประสบความสำเร็จมากที่สุดแห่งปี
เกมดังกล่าวมีการเปรียบเทียบกับโอเปอเรชันธันเดอร์โบลต์, ไลน์ออฟไฟเออร์ และเมคาไนด์แอตแทกของเอสเอ็นเคเอง ส่วนนิตยสารเอซีอีได้ตอบรับในเชิงบวกต่อธีมและเรื่องราวสยองขวัญของเกม โดยกล่าวถึงเกมนี้ว่าเป็นโอเปอเรชันวูล์ฟพบสแพลตเทอร์เฮาส์
ตามที่พอล เธอโร เผย ไมเคิล แจ็กสัน ได้เป็นเจ้าของเครื่องอาร์เคดบีสต์บัสเตอส์ และมักจะนำเครื่องไปกับเขาด้วยการเดินทางโดยเครื่องบินคาร์โก
== ภาคแยกและภาคต่อ ==
ภาคต่อที่มีชื่อว่า เซคันด์ไนต์แมร์ ได้รับการเปิดตัวใน ค.ศ. 1999 สำหรับระบบไฮเปอร์นีโอจีโอ 64
ส่วนเกมภาคแยกในระบบมือถือมีชื่อว่า บีสต์บัสเตอร์ เปิดตัวใน ค.ศ. 1999 สำหรับนีโอจีโอพอกเกตคัลเลอร์ในรูปแบบของเกมแอ็กชันเล่นตามบทบาท
และบีสต์บัสเตอส์ฟีเจอริงเคโอเอฟได้รับการเปิดตัวเมื่อวันที่ 22 ธันวาคม ค.ศ. 2014 สำหรับระบบปฏิบัติการไอโอเอสและแอนดรอยด์ โดยสิ้นสุดการให้บริการในวันที่ 31 สิงหาคม ค.ศ. 2015
== ดูเพิ่ม ==
เลเซอร์โกสต์
== อ้างอิง ==
== แหล่งข้อมูลอื่น ==
Beast Busters at Hall of Light Amiga database
วิดีโอเกมที่ออกวางจำหน่ายในปี พ.ศ. 2532
เกมสำหรับอามิกา
วิดีโอเกมอาร์เคด
เกมไลต์กัน
วิดีโอเกมซอมบี
วิดีโอเกมที่พัฒนาขึ้นในประเทศญี่ปุ่น
วิดีโอเกมแบบร่วมมือกัน
บรรพต ต้นธีรวงศ์

นายแพทย์ บรรพต ต้นธีรวงศ์ เป็นแพทย์ชาวไทย นักการเมืองชาวไทย ผู้อำนวยการศูนย์สันติวิธีสาธารณสุข เป็นอดีตสมาชิกสภาผู้แทนราษฎรแบบสัดส่วน สังกัดพรรคประชาธิปัตย์
== ประวัติ ==
น.พ.บรรพต ต้นธีรวงศ์ เกิดเมื่อวันที่ 13 กรกฎาคม พ.ศ. 2490 จบการศึกษาชั้นประถมศึกษา จากโรงเรียนผักไห่สุทธาประมุข จังหวัดพระนครศรีอยุธยา ชั้นมัธยมศึกษาจากโรงเรียนเตรียมอุดมศึกษา กทม. จากนั้นเข้าเรียนแพทย์จนจบปริญญาตรี แพทยศาสตร์บัณฑิต จุฬาลงกรณมหาวิทยาลัย และวิทยาศาสตร์บัณฑิต (วิทยาศาสตร์การแพทย์) จุฬาลงกรณมหาวิทยาลัย
นอกจากนั้น น.พ.บรรพต ยังจบการศึกษาระดับปริญญาโท MA.in Public Health, Johns Hopkins u., สหรัฐอเมริกา และสาธารณสุขศาสตรมหาบัณฑิต มหาวิทยาลัยมหิดล ปริญญาเอก PHD Buddhist Studies(Candidate) มหาวิทยาลัยมหาจุฬาลงกรณราชวิทยาลัย (Internationnal Program) ประกาศนียบัตรการบริหารภาครัฐและกฎหมายมหาชน (ปรม.รุ่น 1) สถาบันพระปกเกล้า
== การทำงาน ==
บรรพต ต้นธีรวงศ์ ทำงานเป็นแพทย์จนได้รับแต่งตั้งเป็นนายแพทย์สาธารณสุขจังหวัดตรัง และเป็นรองเลขาธิการคณะกรรมการอาหารและยา กระทรวงสาธารณสุข จนได้ดำรงตำแหน่งสูงสุดคือ ที่ปรึกษาระดับ 10 กระทรวงสาธารณสุข
นายแพทย์บรรพต เป็นอาจารย์สอนด้านการจัดการความขัดแย้ง และเป็นผู้อำนวยการหลักสูตรด้านการจัดการความขัดแย้ง มหาวิทยาลัยราชภัฏวไลยอลงกรณ์ ในพระบรมราชูปถัมภ์
ต่อมาได้เข้าร่วมงานการเมืองกับพรรคประชาธิปัตย์ โดยได้ลงสมัครรับเลือกตั้งสมาชิกสภาผู้แทนราษฎรแบบสัดส่วน สังกัดพรรคประชาธิปัตย์ กลุ่มจังหวัดที่ 7 ลำดับที่ 6 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือกตั้ง ต่อมาพลตรี มนูญกฤต รูปขจร ลาออก เขาจึงได้เลื่อนขึ้นมาเป็น ส.ส.แทน ในเดือนพฤศจิกายน พ.ศ. 2551 ในขณะดำรงตำแหน่งเขาได้มีส่วนร่วมในการจัดตั้งกลุ่มไมตรีจิต รวมกับสมาชิกสภาผู้แทนราษฎรทุกพรรคการเมืองเพื่อแสวงหาแนวทางแก้ไขปัญหาความขัดแย้งที่เป็นวิกฤตทางการเมืองและสังคมไทย
ในปี 2554 เขาลงสมัครรับเลือกตั้ง ส.ส.แบบบัญชีรายชื่อ ลำดับที่ 60 สังกัดพรรคประชาธิปัตย์ และในปี 2562 เขาลงสมัครรับเลือกตั้ง ส.ส.แบบบัญชีรายชื่อ ลำดับที่ 59 สังกัดพรรคประชาธิปัตย์ แต่ไม่ได้รับเลือกตั้ง ทั้ง 2 ครั้ง
== เครื่องราชอิสริยาภรณ์ ==
== อ้างอิง ==
แพทย์ชาวไทย
ข้าราชการพลเรือนชาวไทย
นักการเมืองไทย
สมาชิกสภาผู้แทนราษฎรไทยแบบสัดส่วน
พรรคประชาธิปัตย์
บุคคลจากโรงเรียนเตรียมอุดมศึกษา
นิสิตเก่าคณะแพทยศาสตร์ จุฬาลงกรณ์มหาวิทยาลัย
บุคคลจากคณะสาธารณสุขศาสตร์ มหาวิทยาลัยมหิดล
บุคคลจากบัณฑิตวิทยาลัย มหาวิทยาลัยมหาจุฬาลงกรณราชวิทยาลัย
บุคคลจากสถาบันพระปกเกล้า
บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
เกาะอะคิเลีย

เกาะอะคิเลีย (Akilia) เป็นเกาะที่อยู่บริเวณชายฝั่งทางตะวันตกของเกาะกรีนแลนด์ ห่าวจากนุกไปทางใต้ราว 22 กม. (พิกัด: ) เกาะอะคิเลียเป็นที่ตั้งของชุดหินตะกอนที่สันนิษฐานว่าเก่าแก่ที่สุดในโลก และอาจมีหลักฐานของสิ่งมีชีวิตเก่าแก่ที่สุด
== อ้างอิง ==
ธรณีวิทยากรีนแลนด์
เกาะในกรีนแลนด์
บรมยุคอาร์เคียน
กำเนิดชีวิต
ชัง กี-ยง

ชัง กี-ยง (장기용|Jang Ki-yong; เกิด 7 สิงหาคม พ.ศ. 2535) เป็นนักแสดงและนายแบบชาวเกาหลีใต้ เริ่มต้นอาชีพในวงการนายแบบ ชังเดบิวต์ในฐานะนักแสดงผ่านการเป็นแขกรับเชิญในรายการ อิตส์โอเคย์แดตส์เลิฟ (2014) เขารับบทบาทหลายบทบาทในละครโทรทัศน์เรื่องต่างๆ โดยได้รับเลือกให้เป็นนักแสดงนำครั้งแรกในเรื่อง คัมแอนด์ฮักมี (2018) เขามีชื่อเสียงและประสบความสำเร็จมากขึ้นจากเรื่อง  WWW (2019) ชังยังเป็นที่รู้จักจากบทบาทในเรื่อง คอนเฟสชันคูเพิล (2017) และ มายมิสเตอร์ (2018)
ผลงานของเขาทั้งนายแบบและนักแสดงทำให้เขาได้รับรางวัลมากมายรวมถึง "Fashion Model Award" ที่งาน Asia Model Awards, "Best New Actor (TV)" จากงาน แพซังฮาร์ตอวอร์ดส์ และ "Excellence Award" ที่งาน เอ็มบีซีดรามาอวอร์ดส์
== อ้างอิง ==
==แหล่งข้อมูลอื่น==
นักแสดงชายชาวเกาหลีใต้
บุคคลที่เกิดในปี พ.ศ. 2535
ศิลปินสังกัดวายจีเอนเตอร์เทนเมนต์
บุคคลจากอุลซัน
รักหวานอมเปรี้ยว

รักหวานอมเปรี้ยว  เป็นภาพยนตร์โรแมนติกของเกาหลีใต้ปี พ.ศ. 2564 อิงจากนวนิยาย Initiation Love ของคุรุมิ อินุย และกำกับโดย อี กเย-บย็อก ของ KT Hitel ภาพยนตร์ที่นำแสดงโดย ชัง กี-ยง, แช ซู-บิน และคริสตัล ช็อง เป็นเรื่องราวของคู่รักที่รักแรกพบซึ่งแยกทางกันเนื่องจากการทำงาน ฉายรอบปฐมทัศน์บนเน็ตฟลิกซ์เมื่อวันที่ 4 มิถุนายน พ.ศ. 2564 และสามารถสตรีมได้ทั่วโลก
== อ้างอิง ==
เน็ตฟลิกซ์
อำเภออัลวะห์ดะฮ์

อัลวะห์ดะฮ์ (الوحدة) เป็นอำเภอของเขตผู้ว่าการอะมานะตุลอาศิมะฮ์ ประเทศเยเมน ใน พ.ศ. 2546 อำเภอนี้มีประชากร 99,956 คน
==อ้างอิง==
อัลวะห์ดะฮ์
อำเภออัศศอฟิยะฮ์

อัศศอฟิยะฮ์ (الصافية) เป็นอำเภอของเขตผู้ว่าการอะมานะตุลอาศิมะฮ์ ประเทศเยเมน ใน พ.ศ. 2546 อำเภอนี้มีประชากร 109,109 คน
==อ้างอิง==
อัศศอฟิยะฮ์
อำเภอชุเอาบ์

ชุเอาบ์ (شعوب) เป็นอำเภอของเขตผู้ว่าการอะมานะตุลอาศิมะฮ์ ประเทศเยเมน ใน พ.ศ. 2546 อำเภอนี้มีประชากร 213,939 คน
==อ้างอิง==
ชุเอาบ์
อำเภอบะนีลฮาริษ

บะนีลฮาริษ (بني الحارث) เป็นอำเภอของเขตผู้ว่าการอะมานะตุลอาศิมะฮ์ ประเทศเยเมน ก่อตั้งโดยตระกูลย่อยบะนูอัลฮาริษ ใน พ.ศ. 2546 อำเภอนี้มีประชากร 184,509 คน
==อ้างอิง==
บะนีลฮะริษ
อำเภอมะอัยน์

มะอัยน์ (معين) เป็นอำเภอของเขตผู้ว่าการอะมานะตุลอาศิมะฮ์ ประเทศเยเมน ใน พ.ศ. 2546 อำเภอนี้มีประชากร 265,269 คน
==อ้างอิง==
มะอัยน์
อำเภออัตตะห์รีร

อัตตะห์รีร (التحرير) เป็นอำเภอของเขตผู้ว่าการอะมานะตุลอาศิมะฮ์ ประเทศเยเมน ใน พ.ศ. 2546 อำเภอนี้มีประชากร 66,898 คน
==อ้างอิง==
อัตตะห์รีร
อำเภออัลอัซซาล

อัซซาล (أزال) เป็นอำเภอของเขตผู้ว่าการอะมานะตุลอาศิมะฮ์ ประเทศเยเมน ใน พ.ศ. 2546 อำเภอนี้มีประชากร 115,054 คน
==อ้างอิง==
อัซซาล
อำเภออัษเษาเราะฮ์

อัษเษาเราะฮ์  (الثورة) เป็นอำเภอของเขตผู้ว่าการอะมานะตุลอาศิมะฮ์ ประเทศเยเมน ใน พ.ศ. 2546 อำเภอนี้มีประชากร 170,145 คน
==อ้างอิง==
อัษเษาเราะฮ์
วัดดอนเตาอิฐ (จังหวัดนครปฐม)

วัดดอนเตาอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระสี่มุม อำเภอกำแพงแสน จังหวัดนครปฐม มีเนื้อที่ประมาณ 60 ไร่
วัดดอนเตาอิฐตั้งอยู่ทางตะวันออกของหมู่บ้านเสืออีด่าง ต่อมาชาวบ้านได้ย้ายมาตั้งอยู่กึ่งกลางของแต่ละหมู่บ้าน จุดประสงค์เพื่อทำให้ชาวบ้านของแต่ละหมู่บ้านทำบุญได้ง่ายขึ้น จากข้อมูลของกรมการศาสนาระบุตั้งวัดเมื่อ พ.ศ. 2461 ในสมัยที่หลวงพ่ออั้นปกครองอยู่ ได้เริ่มสร้างอุโบสถ ศาลาการเปรียญกว้าง 15 เมตร ยาว 30 เมตร กุฏิสงฆ์ 2 หลัง กว้าง 6 เมตร ยาว 9 เมตร เมรุ กว้าง 9 เมตร ยาว 27 เมตร และหอสวดมนต์ ต่อมาหลวงพ่อสนิทสร้างอุโบสถหลังเดิมต่อจนเสร็จ ได้รับพระราชทานวิสุงคามสีมาเมื่อ พ.ศ. 2502 ผูกพัทธสีมาเมื่อ พ.ศ. 2508 วัดได้สร้างหอระฆังเมื่อ พ.ศ. 2547 อุโบสถหลังใหม่สร้างเมื่อ พ.ศ. 2554
==รายนามเจ้าอาวาส==
อาจารย์อั้น
อาจารย์สนิท
อาจารย์ควาน พ.ศ. 2521
อาจารย์ปลิง พ.ศ. 2547–2553
พระอธิการนำพร เขมิโย พ.ศ. 2554
==อ้างอิง==
ดอนเตาอิฐ
แอชฟอร์ด-อิน-เดอะ-วอเตอร์

แอชฟอร์ด-อิน-เดอะ-วอเตอร์ (Ashford-in-the-Water) เป็นหมู่บ้านในดาร์บิเชอร์ อำเภอพีค ประเทศอังกฤษ ตั้งอยู่ริมแม่น้ำไวย์ (River Wye) อยู่ห่างจากเบคเวลล์ทางตะวันตกเฉียงเหนือ  เป็นที่รู้จักจากเหมืองหินที่มีหินอ่อนดำแอชฟอร์ด (รูปแบบหนึ่งของหินปูน) หินบางส่วนถูกเก็บไว้ในโบสถ์แพริช ในสำมะโน ค.ศ. 2011 ประชากรเขตแพริชของเมือง (รวมเชลดอน) มี 559 คน
==ประวัติ==
ชื่อแอชฟอร์ดมาจากภาษาอังกฤษเก่าว่า æsc กับ ford ซึ่งหมายถึงท่าเรือที่มีต้นแอช (ash-trees) เติบโต ใน ค.ศ. 926 หมู่บ้านนี้มีชื่อว่า Æscforda และในบันทึกดูมสเดย์ช่วง ค.ศ. 1086 มีชื่อว่า Aisseford ส่วนคำว่า "in-the-Water" ถูกเพิ่มในช่วงปลายคริสต์ศตวรรษที่ 17 ซึ่งสะท้อนถึงความใกล้ชิดของหมู่บ้านต่อแม่น้ำไวย์ที่คดเคี้ยว
ในบันทึกดูมสเดย์ แอชฟอร์ดเป็นหนึ่งในสถานที่ที่มีการกลั่นตะกั่ว
ใน ค.ศ. 1786 แอชฟอร์ดมีโรงสีสำหรับแกะสลักและขัดเงาหินอ่อนดำท้องถิ่น และในปี 1848 เมืองนี้มีประชากร 950 คน
==อ้างอิง==
== แหล่งข้อมูลอื่น ==
Ashford-in-the-Water Parish Council
Ashford in the 'Derbyshire UK' online guide
หมู่บ้านในดาร์บีเชอร์
เมืองและหมู่บ้านในอำเภอพีค
ดาร์บีเชอร์เดลส์
วัดราษฎร์ภิรมย์วราราม

วัดราษฎร์ภิรมย์วราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระสี่มุม อำเภอกำแพงแสน จังหวัดนครปฐม
วัดราษฎร์ภิรมย์วราราม หรือชาวบ้านเรียกว่า วัดลาดปลาเค้า เริ่มสร้างวัดเมื่อ พ.ศ. 2494 ด้วยเหตุที่ว่าการบำเพ็ญบุญที่วัดสระสี่มุมนั้นเป็นระยะทางที่ไกล มีบ้านไผ่คอย ไผ่โทน ไผ่สงคราม เกาะไก่เถื่อน บ้านลาดหลวง บ้านปากกะท่า ต่อมานายตุ่น สระทองรอดและนายเอย สระทองเหยียด ได้ร่วมกันสร้างที่พักสงฆ์ ซึ่งสร้างจนถึง พ.ศ. 2506 นายเชิด ล้วนโค ได้ขออนุญาตสร้างวัด จนได้รับอนุญาตจากเจ้าคณะอำเภอกำแพงแสนเมื่อวันที่ 21 สิงหาคม พ.ศ. 2506 จึงได้ดำเนินก่อสร้างถาวรวัตถุ เสนาสนะ กุฏิ ศาลา มาตามลำดับ
จากนั้นพระอธิการเผียนได้ขอวิสุงคามสีมาเมื่อ พ.ศ. 2520 และได้รับพระราชทานวิสุงคามสีมาเมื่อวันที่ 1 มีนาคม พ.ศ. 2520 เขตวิสุงคามสีมากว้าง 40 เมตร ยาว 40 เมตร และดำเนินสร้างโรงเรียน ช่วงแรกมุงสังกะสี ชาวบ้านยังได้นิมนต์พระภิกษุจากที่อื่นมาจำพรรษาทุกปี ในปัจจุบันได้มีการซื้อที่ดินเพิ่ม จนมีที่ดินเนื้อที่ 29 ไร่ 1 งาน 52 ตารางวา วัดได้จัดพิธีผูกพัทธสีมาเมื่อวันที่ 6–15 กุมภาพันธ์ พ.ศ. 2548
==รายนามเจ้าอาวาส==
พระอธิการเผียน พ.ศ. 2520
พระใบฎีกา สง่า พ.ศ. 2533
พระครูวิธานสังฆการ (อารมณ์ สารโท) พ.ศ. 2535
==อ้างอิง==
ราษฎร์ภิรมย์วราราม
หาดนราทัศน์

หาดนราทัศน์ เป็นหาดริมอ่าวไทยที่มีความยาวประมาณ  ใกล้กับตัวจังหวัดนราธิวาส หาดสิ้นสุดที่ปากแม่น้ำบางนราซึ่งเป็นบริเวณที่มีการแข่งเรือกอและทุกปี ใกล้ ๆ กันมีหมู่บ้านชาวประมง และในอ่าวเต็มไปด้วยเรือกอและของชาวประมง
มัสยิดกลางแห่งใหม่ของจังหวัดนราธิวาสตั้งอยู่ที่บ้านบางนราซึ่งอยู่ก่อนถึงชายหาด เป็นศาสนสถานของชาวไทยมุสลิม มัสยิดนี้ก่อสร้างขึ้นใน พ.ศ. 2524 และเป็นมัสยิดกลางแห่งที่สองของจังหวัด มัสยิดนี้มีรูปแบบอาคารแบบอาหรับ มีสามชั้น โดยชั้นแรกเป็นหอประชุมหลัก และชั้นบนสองชั้นเป็นที่ตั้งของห้องละหมาด ด้านบนสุดเป็นโดมขนาดใหญ่ และมีหอสูงไว้เรียกมุสลิมให้มาทำละหมาด
==อ้างอิง==
นราทัศน์
ภูมิศาสตร์ของจังหวัดนราธิวาส
อำเภอเมืองนราธิวาส
วัดจันทาราม (จังหวัดปทุมธานี)

วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 14 ไร่ 3 งาน 91 ตารางวา เป็นที่ราบลุ่มริมคลองบางเตย
แต่เดิมพื้นที่ตั้งวัดราษฎรมีอาชีพทำนา ตามฤดูกาล ผลผลิตที่ได้นำไปขายให้พ่อค้าโดยทางเกวียนมาส่งขายกันบริเวณนี้ วัดจันทารามสร้างเมื่อ พ.ศ. 2367 โดยมีหม่อมเจ้าถนอมและคุณแม่จันทร์เป็นผู้สร้างในที่ดินของตน ต่อมาที่ดินตกเป็นของคุณพระวิชิตชลชัย กับคุณนายเสงี่ยม วิชิตชลชัย เนื้อที่ 50 ไร่เศษ และได้ถวายให้วัดเนื้อที่ 14 ไร่ 3 งาน 91 ตารางวา เมื่อสร้างวัดขึ้นมาขนานนามว่า วัดท่าข้าม ได้เปลี่ยนมาเป็น "วัดจันทาราม" ภายหลัง ได้รับพระราชทานวิสุงคามสีมาครั้งหลังเมื่อวันที่ 12 มกราคม พ.ศ. 2522 เขตวิสุงคามสีมากว้าง 36 เมตร ยาว 50 เมตร ด้านการศึกษา ได้เปิดสอนพระปริยัติธรรมตั้งแต่ พ.ศ. 2478 ยังได้ให้ทางราชการเปิดโรงเรียนที่ดินของวัดด้วย
อาคารเสนาสนะ ได้แก่ อุโบสถกว้าง 7 เมตร ยาว 23.6 เมตร สร้างเมื่อ พ.ศ. 2517 กุฏิสงฆ์จำนวน 5 หลัง ส่วนใหญ่เป็นอาคารไม้ หอสวดมนต์ ศาลาการเปรียญ ศาลาท่าน้ำ ปูชนียวัตถุมีพระประธานในอุโบสถนามว่า หลวงพ่อศาสดาน้อย หน้าตักกว้าง 1.59 เมตร สูง 1.80 เมตร สร้างด้วยโลหะ
==อ้างอิง==
จันทาราม
วัดคลองสอง (จังหวัดปทุมธานี)

วัดคลองสอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสอง อำเภอคลองหลวง จังหวัดปทุมธานี มีที่ดินตั้งวัดเนื้อที่ 8 ไร่ 2 งาน 20 ตารางวา
วัดคลองสองเดิมได้ตั้งเป็นสำนักสงฆ์ชื่อว่า สำนักสงฆ์สังข์อ่ำ โดยมี คุณโยมทิม และโยมหนู สังข์อ่ำ เป็นผู้ริเริ่มก่อตั้งสำนักสงฆ์ ต่อมาตระกูลของฟ้าคารณได้ถวายที่ดินเป็นที่ตั้งวัดคลองสองจำนวนเนื้อที่ดินนั้น 6 ไร่  และทางวัดคลองสองได้บอกบุญแก่ชุมชนชาวคลองสองและญาติโยมผู้มีจิตศรัทธาได้ซื้อที่ดินเข้าวัดอีกเป็นจำนวน 2 ไร่ 2 งาน 20 ตารางวา ได้รับอนุญาตตั้งวัดเมื่อวันที่ 18 มีนาคม พ.ศ. 2519 ชื่อว่า "วัดคลองสอง" ได้รับพระราชทานวิสุงคามสีมาเมื่อวันที่ 29 เมษายน พ.ศ. 2531 ได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2557 และมีการศึกษาเรียนนักธรรมตลอดพรรษา
เสนาสนะภายในวัด ได้แก่ ศาลาการเปรียญ 1 หลัง กุฏิสงฆ์จำนวน 6 หลัง ศาลาบำเพ็ญกุศล 1 หลัง และ ฌาปนสถาน (เมรุ) 1 หลัง
==รายนามเจ้าอาวาส==
พระอธิการปัญญา ฉายา สิริภทฺโท แต่งตั้งเมื่อ พ.ศ. 2519–2542
พระครูธรรมธรบุญมา ฉายา ฐิตวฑฺฒโน แต่งตั้งเมื่อ พ.ศ 2543
พระครูสังฆรักษ์ รม ธมฺมรตโน
==อ้างอิง==
คลองสอง